મુરલી વિજયની વિકેટ પછી સુરેશ રૈના બૅટિંગમાં આવ્યો હતો. લસિથ મલિન્ગાની ઓવરનો પાંચમો અને છઠ્ઠો બૉલ બાકી હતો. ચોથા બૉલમાં યૉર્કરના શસ્ત્રથી વિજયની વિકેટ લીધા બાદ મલિન્ગાનો પાંચમો પણ યૉર્કર હતો જેમાં રૈનાનું બૅટ હેન્ડલ પાસેથી તૂટી ગયું હતું. તૂટેલો ભાગ નીચે પડી ગયો હતો અને હેન્ડલ રૈનાના હાથમાં રહી ગયું હતું. રૈનાએ નવું બૅટ મગાવ્યું હતું, પરંતુ મલિન્ગાથી નહોતો બચી શક્યો. તેનો છઠ્ઠો બૉલ શૉર્ટ હતો જે રૈનાને વાગ્યો હતો. મલિન્ગા એ પાંચમી ઓવર પછી છેક ૧૮મી ઓવરમાં પાછો આવ્યો એ પહેલાં જ રૈના પૅવિલિયન ભેગો થઈ ગયો હતો.